П Л А Н

за основните дейности в НЧ „Средец-1926” – 2024 г.

26.01.2024 г. – Изложба на тема “Моят безопасен път до детската градина”, с ДГ93 “Чуден свят”, 17.02. 2024 г. - Обединена и открита за публика вокално-театрална репетиция 1.03.2024 г. - Празник “Баба Марта бързала, мартеници вързала” 1-7.03.24 г. - Младежки и женски шахматни турнири, съвместно с ОКИ “Красно село”, БФШ2022 и ШК “Славия” 9.03.2024 г. - Обединена и открита за публика репетиция на танцовите формации

16.03.2024 г. - Обединена и открита за публика репетиция на музикалните формации 25.03.2024 г. - Благовещенски концерт 10-11.04.24 г. - Демонстративно обучителна лектория на специалисти по БДП за деца от красноселските детски градини 26.04-8.05.24 г. – Християнски празници в НЧ „Средец-1926” 16.05.2024 г. - Детски шахматен празник, съвместно с ОКИ “Красно село” и ШК “Славия”

17.05 - 27.05.2024 г. - Пролетен фестивал на изкуствата 30.05.2024 г. - Концерт с ДГ 67 - Красно село 3.06.2024 г. - Театрален спектакъл с 19 СОУ “Елин Пелин” 15.06.24 г. - Юбилеен концерт - 50 години ФТА “Боговица” 16.06.2023 г. – Концерт „Китарен звън в лятна вечер” 22.06.2024 г. – Фолклорен концерт, съвместно с ОКИ ДК „Красно село” 24.06.2024 г. – Еньовден и Свети Дух - празнуваме на Витоша 30.06.2024 г. – Китарен концерт „Ема и приятели”, съвместно с ОКИ ДК „Красно село”

Шахматният клуб продължава редовното си участие в шахматни турнири следвайки българския и международен спортен календар.

За юли и август 2024 г. - предстои договаряне, организиране и провеждане на задгранични турнета и фестивали на Клуб “Българско хоро”, МФТА “Боговица” и КБ “Алегро” 15-18.09.2023 г. - Откриване на учебната година, изложба на детски рисунки "Моето щастливо лято"; Концерт за Деня на София 17.09.2024 г. - Участие в празника на Красно село 31.10.2024 г. - Концерт посветен на народните будители 21.11.2024 г. - Концерт за Деня на християнското семейство и учещата се християнска младеж 16 - 20.12.24 г. – Младежки Коледен фестивал в Красно село

Работата на библиотеката при НЧ” Средец-1926”: ГОДИШЕН ПЛАН За 2024 година

СТАТИСТИЧЕСКА ЧАСТ

1. 0СНОВНИ ПОКАЗАТЕЛИ

|  |  |  |  |
| --- | --- | --- | --- |
| № | Показатели | Запланирано | Изпълнено |
| 1 | Библиотечен фонд | 23000 | 21847 |
| 2 | Набавени библиотечни документи | 700 | 552 |
| 3 | Отчислени библиотечни документи | 600 | 413 |
| 4 | Текущи периодични издания (в заглавия) | 4 | 6 |
| 5 | Читатели - общо | 250 | 169 |
| а) | под 14 години | 50 | 5 |
| б) | над 14 години | 200 | 164 |
| 6 | Посещения - общо | 2500 | 1483 |
|  | От тях в читалните | 20 | 2 |
| 7 | Заети библиотечни документи - общо | 6000 | 5702 |
| а) | от читатели под 14 години | 50 | 20 |
| б) | от читатели над 14 години | 5950 | 5682 |
| 8 | Справочно библиографска и информационна работа | 8 | 2 |
| 9 | Масова работа | 60 | 56 |
| 10 | Разходи | 18000 | 16455.85 |
| 11 | Библиотечен персонал | 2 | 2 |
| 12 | Потенциални читатели | 30000 | 30000 |
| 13 | Обхватност | 0.60 | 0.56 |
| 14 | Читаемост | 34.50 | 33.74 |
| а) | на читатели под 14• години | 5.00 | 4.00 |
| б) | на читатели над 14години | 35.50 | 34.65 |
| 15 | Посещаемост | 8.90 | 8.78 |
| 16 | Обращаемост | 0.30 | 0.26 |
| 17 | Книгоосигуреност на пс тенциален читател | 0.74 | 0.73 |
| 18 | Книгоосигуреност на читател | 130.00 | 129.27 |

През 2024 година ще продължим усилията за регистриране на нови читатели, както и за привличане на деца и тийнейджъри под 18 години към книгата и четенето. По принцип желанието за четене и посещаване на библиотеката в тази възраст традиционно е най слабо. Ето защо планираме да каним все повече деца в създадения детски кът. Бихме искали да продължим сътрудничеството си с образователните институции/детски гради, училища, занимални/ и да каним малките читатели да четат, рисуват, да рецитират научени стихове и да обсъждат вече прочетени книги. По този начин се надяваме да създадем у младото поколение любов към книгата и четенето . Продължава тенденцията масово младите хора да предпочитат електронните устройства пред книгите и това все по трудно може да се промени. През 2024 г. ще насочим усилия към регистриране на все повече нови читатели чрез популяризиране на библиотеката и нейния фонд основно чрез Интернет и Facebook, както и чрез реклама от страна на дългогодишни читатели, които познават наличните и новопостъпилите книги. През 2024 година броят на заетите библиотечни документи ще продължи да се определя от новите постъпления. Надяваме се и в бъдеще нашите читатели, след като прочетат книгите си да ги даряват на библиотеката. Разчитаме, че и през 2024 год. ще предложат от Министерството на културата проект „Българските библиотеки-съвременни центрове за четене и информираност” в които да участваме и отново да ни одобрят. Надяваме се и че през 2024 година нашите читатели ще проявяват интерес към списанията „Осем”, „Космос”и „National Geographic”, а най малките / под 14 год./ще продължаваме да привличаме чрез ” сп. NG-Kids” и сп. „Том и Джери”. За да възобновим интереса на читателите към класическите автори и техните произведения смятаме да им напомняме за тях всеки месец чрез поставянето на техни творби във витрината по повод годишнини от рождението им. С бързото развитие на новите технологии справочно-информационната работа на библиотеката става все по-малко с всяка изминала година. Тук сме най – зависими от необходимостта и желанията на нашите читатели. Надяваме се, че през 2024 г. за справка и информация ще идват поне тези от тях, които не могат да намерят търсеното от тях в Интернет и ще се обърнат към традиционните справочно – информационни издания или са компютърно неграмотни и ще помолят библиотекаря за съдействие. През 2024 година се надяваме да организираме посещения на театри, изложби, обсъждането на прочетени книги и ходенето на екскурзии с групи читатели, както и масови кампании за набиране на нови читатели. Също така бихме искали да поддържаме ползотворните си отношения с Логопедичната детска градина и други образователни институции. Ето и някои конкретни планирани масови начинания: - По случай 145 години от създаването на Народна библиотека „Иван Вазов” ще организираме екскурзия до гр. Пловдив с посещение на библиотеката. /януари/

- По случай 125 години от рождението на Дечко Узунов, ще посетим изложба, посветена на негови произведения или някоя друга организирана изложба /Февруари/ - По случай 255 години от рождението на Иван Крилов, ще организираме литературно четене на негови басни и откриването на поуките в тях с децата от детските градини, занималните и училищата. /февруари/ - На 01.03.2024 година ще организираме конкурс за изработване на най-красива мартеница и символично посрещане на Баба Марта, както и прочит на някоя от известните легенди за появата на мартениците с децата от занималните, детските градини и училищата в района. - По случай 125 години от рождението на Панчо Владигеров ще организираме посещение на концерт по негови творби или друг симфоничен концерт./март/

- По случай 175 г. от рождението на Никола Обретенов ще организираме екскурзия до гр. Русе и ще посетим къщата- музей „Баба Тонка” /май/ - По случа 120 години от рождението на Атанас Далчев ще организираме литературно поетичен рецитал на негови стихове /юни/ - По случай годишнина от Априлското въстание ще организираме екскурзия до Панагюрище и Копривщица. - По случай годишнината от Съединението на Княжество България с Източна Румелия ще посетим гр. Пловдив. /септември/ - По случай годишнина от Обявяването на Независимостта на България ще организираме екскурзия до Търново, където това историческо събитие е тържествено провъзгласено. /септември/ - По случай Деня на народните будители ще се проведе ден на отворените врати за посещение на деца от детските градини и училищата в района /ноември/ През 2024 година ще продължим поддържането на витрината с информация за различни годишнини на писатели, дейци на културата и исторически събития През 2024 година ще продължим комплектуването на библиотеката с новоизлязла литература и периодични издания със собствени средства, дарения и по възможност с участие в различни програми и проекти към Министерство на културата. През 2024 г. планираме да отчислим около 300-600 броя библиотечни документа, вкл. и невърнатите от читатели книги.

Председател на Настоятелството: Лозана Петрова